गुरुग्राम : मुस्लिम युवक की जबरदस्ती दाढ़ी काटी, 3 गिरफ्तार - IBA News Network
Home एक्सक्लूसिव गुरुग्राम : मुस्लिम युवक की जबरदस्ती दाढ़ी काटी, 3 गिरफ्तार
नई दिल्ली: गुड़गांव में एक मामला सामने आया है जिससे पता चलता है कि हमारी सामाजिकता के तार किस क़दर टूटते जा रहे हैं. दो लोगों ने जबरन पकड़ कर एक मुस्लिम शख़्स की दाढ़ी काट दी. पुलिस ने इस मामले में तीन लोगों को गिरफ़्तार किया है. मेवात के बादली में रहने वाले ज़फ़रुद्दीन गुरुग्राम में होटल चलाते हैं. उनका कहना है, उन्हें पहली बार पाकिस्तानी कहलाने की तोहमत झेलनी पड़ी. मंगलवार को एक सैलून में कुछ लोगों ने उनके साथ ये बदसलूकी की.
पुलिस ने इस मामले में मारपीट, धमकी और धार्मिक भावनाओं को ठेस पहुंचाने के आरोप में तीन लोगों को गिरफ़्तार किया है. फिलहाल तीनों आरोपियों को 14 दिन की न्यायिक हिरासत पर भेज दिया गया है.
पुलिस ने बताया कि आरोपियों की पहचान उत्तर प्रदेश निवासी एकलश, गौरव और हरियाणा के नितिन के तौर पर हुई. यह घटना 31 जुलाई को हुई जब आरोपियों ने खंडसा मंडी इलाके में पीड़ित को अपमानित करना शुरू कर दिया.
गुड़गांव पुलिस के पीआरओ सुभाष बोकन ने बताया, जफरूद्दीन ने शुरू में धार्मिक अपमान को नजरंदाज किया लेकिन बाद में उसने जवाब दिया. इसके बाद आरोपियों ने जफरूद्दीन से दुर्व्यवहार किया. तीनों उसे एक सैलून लेकर गए और उसकी दाढ़ी काट डाली.
सैलून से जाने से पहले आरोपियों ने पीड़ित को आगाह किया कि पुलिस के पास जाने पर गंभीर नतीजे भुगतने पड़ेंगे. अगले दिन जफरूद्दीन ने सेक्टर 37 थाने में मामला दर्ज कराया.
Previous articleIndia vs England 1st Test LIVE: विराट कोहली ने स्‍टोक्‍स को चौका लगाकर शतक पूरा किया
Next articleAAP के नाराज विधायकों ने की बगावत, पार्टी की पंजाब इकाई को स्वायत्त किया घोषित
सृजन घोटाले मामले में बिहार के डिप्टी CM सुशील मोदी की...
कांग्रेस सरकार बनी तो दस दिन के भीतर माफ होगा किसानों...